સહાય અટકાવ્યા પછી અમેરિકા હવે એમ કહી રહ્યો છે કે અમેરિકાની જેમ જ ચીન પણ પાકિસ્તાનમાં પ્રવર્તી રહેલી ત્રાસવાદી સમસ્યાના મુદ્દે ચિંતિત છે. ત્રાસવાદી નેટવર્ક પર ત્રાટકવામાં પાકિસ્તાનની પોતાની ભલાઈ છે એ વાત પાકિસ્તાનને ગળે ઉતારવા અમેરિકા ચીનની મદદ પણ લઈ શકે છે. અમેરિકાના વરિષ્ઠ અધિકારીએ જણાવ્યું હતું કે અફઘાનિસ્તાન સહિત સમગ્ર પ્રદેશમાં સ્થિરતા લાવવા માટે પાકિસ્તાનમાં આશરો લઇને રહેતા ત્રાસવાદીઓનું નેટવર્ક ખતમ કરવા અમેરિકા પ્રતિબદ્ધ છે.